**projektas**

**reg. Nr. T-36**

**2.2. darbotvarkės klausimas**

**Pasvalio rajono savivaldybės taryba**

**Sprendimas**

**Dėl SUTIKIMO PERIMTI VALSTYBĖS TURTĄ PASVALIO RAJONO SAVIVALDYBĖS NUOSAVYBĖN IR JO PERDAVIMO PASVALIO MARIAUS KATILIŠKIO VIEŠAJAI BIBLIOTEKAI**

2019 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 8 straipsniu bei atsižvelgdama į Lietuvos nacionalinės Martyno Mažvydo bibliotekos 2019 m. vasario 7 d. raštą Nr. SD-19-101 „Dėl sutikimo priimti valstybės turtą“, Pasvalio rajono savivaldybės taryba nusprendžia:

1. Sutikti perimti Pasvalio rajono savivaldybės nuosavybėn savarankiškosioms savivaldybių funkcijoms vykdyti valstybei nuosavybės teise priklausantį, šiuo metu Lietuvos nacionalinės Martyno Mažvydo bibliotekos patikėjimo teise valdomą trumpalaikį materialųjį turtą, kurio bendra įsigijimo vertė – 75,60 Eur.

2. Perėmus Pasvalio rajono savivaldybės nuosavybėn 1 punkte nurodytą turtą, jį perduoti Pasvalio Mariaus Katiliškio viešajai bibliotekai valdyti, naudoti ir disponuoti juo patikėjimo teise.

3. Įgalioti Savivaldybės administracijos direktorių pasirašyti 1 ir 2 punktuose nurodyto turto perdavimo ir priėmimo aktus.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2019-02-21 tel. 54 114

Suderinta DVS Nr. RTS-41

 Pasvalio rajono savivaldybės tarybos

 2019 m. kovo 20 d. sprendimo Nr. T1-

 priedas

**VALSTYBĖS TURTO, PERIMAMO PASVALIO RAJONO SAVIVALDYBĖS NUOSAVYBĖN IR PERDUODAMO PASVALIO MARIAUS KATILIŠKIO VIEŠAJAI BIBLIOTEKAI, SĄRAŠAS**

|  |  |  |  |  |
| --- | --- | --- | --- | --- |
|  Eil. Nr. | Pavadinimas | Kiekis (vnt.) | Vieneto įsigijimo vertė (eurais) | Bendra vertė (eurais) |
|  | Knyga „Juozas Urbšys: gyvenimu liudiju istoriją“ | 1 | 4,54 | 4,54 |
|  | Knyga „Petras Klimas: visada ieškojau Lietuvos“ | 1 | 4,95 | 4,95 |
|  | Knyga „Mstislavo Dobužinskio heraldika: ne tik mokslas, bet ir menas“ | 1 | 20,33 | 20,33 |
|  | Leidinys „Lietuvos bibliografija. Serija B. Periodiniai leidiniai lietuvių kalba, 1823-1940. D. 1. Poligrafiniu būdu spausdinti leidiniai. Kn. 1-2“ | 1 | 45,78 | 45,78 |
|  |  **Iš viso:** | **75,60** |

\_\_\_\_\_\_\_\_\_\_\_\_\_\_\_\_\_

 Pasvalio rajono savivaldybės tarybai

**AIŠKINAMASIS RAŠTAS**

**Dėl SUTIKIMO PERIMTI VALSTYBĖS TURTĄ PASVALIO RAJONO SAVIVALDYBĖS NUOSAVYBĖN IR JO PERDAVIMO PASVALIO MARIAUS KATILIŠKIO VIEŠAJAI BIBLIOTEKAI**

2019-02-21

Pasvalys

**1. Problemos esmė.**

Nacionalinė Martyno Mažvydo biblioteka, vykdydama Lietuvos Respublikos kultūros ministerijos pavedimą, pradeda vykdyti valstybės materialiojo turto perdavimo procedūrą savivaldybių nuosavybėn. Tuo tikslu rengiamas Lietuvos Respublikos Vyriausybės nutarimas dėl Valstybės turto perdavimo. Vyriausybės nutarimui priimti būtinas Pasvalio rajono savivaldybės tarybos sutikimas perimti valstybės turtą.

Tuo pačiu sprendimu perimtas Savivaldybės nuosavybėn turtas perduodamas Pasvalio Mariaus Katiliškio viešajai bibliotekai valdyti, naudoti ir disponuoti juo patikėjimo teise.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai. S**avivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė